الاربعاء الفايتة، عصابة ديال الكرابة حاولوا استغلال ظروف الليل بمدينة اكادير باش يدوزو يفرقو الشراب والماحيا على الكليان ديالهم بأحياء المدينة. المغامرة ديالهم ما سلاتش على خير بعد تدخل المصالح الأمنية. البوليس كانو خارجين باش يشدو واحد الروشيرشي وعلى مستوى القامرة وسط المدينة، ردو البال طوموبيل عافطة نوع ” كليو”. تبعوها والشيفور ما بغاش يوقف وزاد عفط. تدخل قسم الاتصال الولائي وعمم أوصاف الطوموبيل والهاربين بعد مدة قصيرة تشدو جوج فساحة السلام وتحجزات الطوموبيل والمواد المسكرة وآخرين هربو ودابا روشيرشي.. 
عصابة ديال الكرابة استنفرو بوليس اكادير بالليل وسالات المطاردة ديالهم بحجز طوموبيل فيها 250 لترو د ماحيا و غيرها من أنواع الشراب